**לונא מנסור** (בערבית: **لونا منصور**; נולדה ב-7 באפריל 1992) היא שחקנית ודוגמנית ערבייה-ישראלית. נודעת בעקבות תפקידה בסדרה "פאודה".

ביוגרפיה
--------

מנסור נולדה בעכו למשפחה ערבית-מוסלמית, והיא מגדירה עצמה גם כפלסטינית. אביה הוא אברהים מנסור, לשעבר שחקן כדורגל ומאמן בליגת העל הפלסטינית, ואמה היא פקידה רפואית ודוגמנית עבר. לה שתי אחיות גדולות ואח קטן.

היא בוגרת תואר ראשון בספרות ערבית וספרות אנגלית מאוניברסיטת תל אביב.

קריירה
------

החלה לדגמן, לאחר התיכון, וזכתה בתואר הסגנית הראשונה של מלכת היופי של המגזר הערבי ב-2011. לאחר פרישתה של מלכת היופי של המגזר לאותה שנה, מנסור הוכתרה במקומה. ב-2013 השתתפה מנסור בשבוע האופנה הפלסטיני שברמאללה, כדוגמנית מסלול.

ב-2017 שיחקה בתפקיד זוטר בסרט האמריקאי "אהבה בדרכים".

מאז 2018 משחקת בסדרה הישראלית-ערבית "ד"ר קראז'" בערוץ מַכַּאן.

בשנת 2018 "פנאי פלוס" סימן את מנסור כאחת מהבטחות השנה של עולם הבידור.

ב-2019 שיחקה בסרטו של הבמאי עמוס גיתאי "רכבת קלה", בכיכובה של למיס עמאר.

בנוסף ב-2019 השתתפה כמתמודדת בתוכנית המציאות "הישרדות VIP עונה 2" ברשת 13, והייתה למודחת ה-11 ולמושבעת הרביעית.

ב-2020 גילמה את סוהא עבד ראמזי בסדרה הקומית "קופה ראשית" בכאן 11.

מאז 2021 מגלמת את עיישה בסדרה "מלכות היופי של ירושלים" מבית yes. בנוסף השתתפה בסרט לנשיים חרדיות רסיסים מאת דינה פרלשטיין.

ב-2023 גילמה את סג'א, חברתה של אימאן, אחת מגיבורות סדרת הנעורים הרומנטית שעוסקת בתלמידים ותלמידות בבית ספר דו**־**לשוני ערבי-יהודי "מדרסה" בירושלים, מבית תאגיד השידור וכאן חינוכית.

חיים אישיים
-----------

מנסור מתגוררת ברמת אביב שבתל אביב. דוברת ערבית, עברית, אנגלית, וספרדית.[דרוש מקור]

כשנשאלה מנסור לגבי הזהות הלאומית שלה טענה ש"היום אני נותנת כבוד גם לישראל וגם לפלסטין וגאה במה שאני". כשנשאלה לגבי חוק הלאום, סיפרה מנסור: "שמעתי משהו על זה שמבטלים את הערבית כשפה רשמית, וזה מגוחך. ישראל מכריזה על עצמה כדמוקרטיה אבל זורקת את הערבית? תרצו או לא תרצו, הערבית קיימת כאן".

קישורים חיצוניים
----------------

* לונא מנסור, ברשת החברתית פייסבוק
* לונא מנסור, ברשת החברתית אינסטגרם
* לונא מנסור, במיזם "אישים" לתיעוד היצירה הישראלית
* לונא מנסור, במסד הנתונים הקולנועיים IMDb (באנגלית)
* לונא מנסור, באתר "אידיבי", מאגר הידע העברי לקולנוע ישראלי ועולמי
* לונא מנסור, ברשת החברתית פייסבוק (בערבית)
* אתר למנויים בלבד אלון הדר, לונא על הגל, באתר "ידיעות אחרונות", 21 בפברואר 2018
* אתר למנויים בלבד רז שכניק, "לונא מנסור מ'פאודה' קפצה על ההגה ומשכה אותו ימינה. הצלתי את החיים שלנו. הסוכנים שלה הדליפו את הסיפור הפוך. מינפה כדי להתפרסם", באתר "ידיעות אחרונות", 22 במאי 2018
* אתר למנויים בלבד שי פוגלמן, ינאי יחיאל, ענייני פנים, באתר הארץ, 19 ביולי 2018
* הדס בשן, ‏"ההורים שלי תמיד היו אומרים לי שאם מישהו תוקף אותך, אל תעמדי, תגיבי", באתר ‏מאקו‏, 23 באוגוסט 2018
* אסי טוחן, לונא מנסור מול המראה: "לא רציתי להתחרות ביופי שלי עם אחרות", באתר Xnet‏, 15 במאי 2019
* אתר למנויים בלבד סמדר שיר, "אמרתי לעצמי: 'לונא, הכי חשוב שתהיי לונא'", באתר "ידיעות אחרונות", 30 ביוני 2019

הערות שוליים
------------

1. ↑  אלון הדר, לנגד עיניים ערביות, באתר ynet, 21 בפברואר 2018
2. 1 2  אלון הדר, לונא על הגל, באתר ynet, 21 בפברואר 2018
3. ↑  הדס בשן, ‏"ההורים שלי תמיד היו אומרים לי שאם מישהו תוקף אותך, אל תעמדי, תגיבי", באתר ‏מאקו‏, 23 באוגוסט 2018
4. ↑  יפעת הללי אברהם, ‏לונא מנסור הותקפה ברשת - וזכתה להגנה מכיוון מפתיע, באתר ‏מאקו‏, 6 במאי 2019
5. ↑  יוני בינרט, אתם עוד תכירו אותם: הבטחות השנה של עולם הבידור, במדור "פנאי פלוס" באתר ynet‏, 18 במאי 2018
6. ↑  אבנר שביט‏, "רכבת קלה" של עמוס גיתאי הוא בדיחה אחת ארוכה, באתר וואלה!‏, 2 בינואר 2019
7. ↑  הדס בשן, ‏"ההורים שלי תמיד היו אומרים לי שאם מישהו תוקף אותך, אל תעמדי, תגיבי", באתר ‏מאקו‏, 23 באוגוסט 2018

1. ↑  חוק יסוד: ישראל – מדינת הלאום של העם היהודי